Kamu bisa jelasin ke aku soal Kim Ryeowook dalam bahasa sunda?

Kim Ryéowook ( nyaéta saurang panyanyi, panulis lagu, aktor sakaligus panyiar radio asal Koréa Kidul. Ryéowook mangrupa anggota utama Super Junior anu ogé salaku anggota ti sub unit Super Junior nyaéta Super Junior M sarta Super Junior K.R.Y. Ryéowook lulus ti Universitas Inha dina jurusan seni téater jeung pilem. Ryéowook dipaggihan dina acara CMB Youth ChinChin Festival taun 2004 sarta ngajalanan kontrak jeung agénsi SM Entertainment sanggeus nyieun para juri kataji ku kamampuh nyanyina.

Ryéowook meunang pelatihan salaku panyanyi, dancer sarta ékting jeung komposisi musik. Ryéowook ogé bisa maénkeun piano. Ryéowook mangrupa anggota pamungkas anu gabung saméméh debut resmi Super Junior generasi munggaran, Super Junior 05 dina taun 2005. Ryéowook mimiti debut dina Super Junior K.R.Y dina tanggal 5 Nopémber 2006. Debut éktingna dina taun 2007 liwat pilem Attackd On The Pin-up Boys salaku wakil organisasi kasiswaan sakola dina taun 2007. Lagu munggaran anu diciptakeun ku Ryéowook nyaéta Love U More dina album Sorry Sorry versi C, kalawan Ryéowook nulis rumpakana bareng jeung Sungmin.